1997-ben Robin Shou, az eredeti "Mortal Kombat" főszereplőjének szerződése három filmre szólt, és a Threshold Entertainment által készített második rész folytatásának produkcióját nem sokkal a "Mortal Kombat 2. – A második menet" megjelenése után kezdték meg, de "A második menet" kritikán aluli fogadtatása és alacsony bevételei miatt azt félretették. Azóta egy harmadik film elkészítésének kísérletei kudarcba fulladtak, számos forgatókönyv-átírás, sztori, szereplőgárda és stábváltás történt. A Threshold által szervezett Mortal Kombat hivatalos weboldalon végzett 2001 novemberi közvélemény-kutatás arról kérdezte a rajongókat, hogy szerintük mely karakterek halnak meg a harmadik filmben. A 2005-ös New Orleans-i Katrina hurrikán általi pusztítás nagyban befolyásolta a film egyik tervezett forgatási helyszínét. 2009 júniusában egy csődbírósági per során Lawrence Kasanoff beperelte a Midway Gamest, miközben megemlítette, hogy készülőben van egy harmadik film. A Warner Bros. Pictures (amely 2008-ban lett a New Line Cinema fővállalata, miután több mint egy évtizede mindkét Time Warner külön részlegeként működött) végül felvásárolta a Midway vagyonának nagy részét, köztük a " Mortal Kombatot" is.